钦定古今图书集成/明伦汇编/官常典/第462卷 > 朱超石
## 钦定古今图书集成/明伦汇编/官常典/第462卷 > 朱超石

按《宋书朱龄石传》，“龄石弟超石，亦果锐善骑乘，虽出
自将家，兄弟并闲尺牍。桓谦为卫将军，以补行参军，
又参何无忌辅国右军军事。徐道覆破无忌，得超石
以为参军。至石头，超石说其同舟人，乘单舸走归高
祖，高祖甚喜之，以为徐州主簿。超石收迎桓谦身首，
躬营殡葬。迁车骑参军事，尚书都官郎，寻复补中兵”
参军、宁朔将军、沛郡太守。西伐刘毅，使超石率步骑
出江陵，未至而毅平。及讨司马休之，遣冠军将军檀
道济及超石步军出大簿。鲁宗之闻超石且至，自率
军逆之，未战而江陵平。从至襄阳，领新野太守，追宗
之至南阳而还。义熙十二年，北伐，超石前锋入河。北
魏托跋嗣，姚兴之婿也，遣弟黄门郎鹅青、冀州刺史
安平公乙旃眷、襄州刺史托跋道生、青州刺史阿薄
干，步骑十万屯河北，常有数千骑缘河，随大军进止。
时军人缘河南岸牵百丈，河流迅急，有漂渡北岸者，
辄为魏所杀。略。遣军裁过岸，魏便退走，军还即复东
来。高祖乃遣白直队主丁旿，率七百人及车百乘，于
河北岸上去水百馀“步，为却月阵，两头抱河，车置七
仗士，事毕，使竖一白毦。”魏见数百人步牵车上，不解
其意，并未动。高祖先命超石驰往赴之，并赍大弩百
张，一车益二十人，设彭排于辕上。魏见营阵既立，乃
进围营。超石先以软弓小箭射魏，魏以众少兵弱，四
面俱至。嗣又遣南平公托跋嵩三万骑至，遂内薄攻
营。于是百弩俱发，又选善射者丛箭射之，魏众既多，
不能制。超石初行，别赍大锤并千馀张，槊乃断槊长
三四尺，以锤锤之，一槊辄洞贯三四人，魏众不能当，
一时奔溃。临阵斩阿薄干首，卤退还平城。超石率胡
蕃、刘荣祖等追之，复为魏所围，奋击尽日，杀卤千计，
卤乃退走。高祖又遣振武将军徐猗之五千人向越
骑城卤围，猗之以长戟结阵，超石赴之，未至，悉奔走。
大军进克蒲坂，以超石为河东太守，戍守之。贼以超
石众少，复还攻城，超石战败退走，数日乃及大军。高
祖自长安东还，超石常令人水道至彭城。除中书侍
郎，封兴平县五等侯。关中扰乱，高祖遣超石慰劳河
洛。始至蒲坂，值龄石自长安东走至曹公垒，超石济
河就之，与龄石俱没，为佛佛所杀，时年三十七。